मोदी ने कहा कि हम केवल इसे एक दिवस के रूप में नहीं मना रहे हैं बल्कि हम मानव के मन को शांति के नए युग की ओर उन्मुख बना रहे हैं। यह कार्यक्रम मानव कल्याण का है और शरीर, मन को संतुलित करने का माध्यम और मानवता, प्रेम, शांति, एकता, सद्भाव के भाव को जीवन में उतारने का कार्यक्रम है। यही नहीं, देशभर में 11 लाख से अधिक एनसीसी कैडेट और सुरक्षा व पुलिस बलों के करीब नौ लाख कर्मियों ने अपनी-अपनी क्षेत्र इकाइयों में योग किया।